বিশিষ্ঠ শিক্ষাবিদ, গবেষক, কবি এবং ঢাকা বিশ্ববিদ্যালয়ের প্রো-ভাইস চ্যান্সেলর (প্রশাসন) অধ্যাপক ড. মুহাম্মদ সামাদকে সংবর্ধনা প্রদান করেছে বিশ্ববিদ্যালয়ের সমাজকল্যাণ ও গবেষণা ইনস্টিটিউট। আজ ১৯ মার্চ ২০১৯ মঙ্গলবার ইনস্টিটিউটের মিলনায়তনে এই সংবর্ধনা অনুষ্ঠান অনুষ্ঠিত হয়।
ইনস্টিটিউটের পরিচালক অধ্যাপক তাহমিনা আখতারের সভাপতিত্বে অনুষ্ঠানে বক্তব্য রাখেন ইনস্টিটিউটের জ্যেষ্ঠ অধ্যাপক ড. এ এস এম আতীকুর রহমান। এছাড়াও শুভেচ্ছা বক্তব্য দেন ছাত্র উপদেষ্টা অধ্যাপক ড. মো. রবিউল ইসলাম এবং সাইটেশন পাঠ করেন অধ্যাপক ড. গোলাম রব্বানী।
প্রো-ভাইস চ্যান্সেলর (প্রশাসন) অধ্যাপক ড. মুহাম্মদ সামাদ তাঁর কর্মময় জীবন ও শৈশবের স্মৃতিচারণ করেন। তিনি তাঁর নিজ কর্মক্ষেত্র সমাজকল্যাণ ও গবেষণা ইনস্টিটিউটের সহকর্মী ও শিক্ষার্থীদের প্রতি গভীর কৃতজ্ঞতা জ্ঞাপন করেন।
উল্লেখ্য, প্রায় ২০টির অধিক কাব্যগ্রন্থের রচয়িতা অধ্যাপক ড. মুহাম্মদ সামাদ ১৯৫৬ সালে জামালপুর জেলার সরিষাবাড়িতে জন্মগ্রহন করেন। বিভিন্ন সাংস্কৃতিক পুরস্কারসহ সম্প্রতি চীন থেকে ‘আন্তর্জাতিক শ্রেষ্ঠ কবি’ হিসেবে পুরস্কার লাভ করেছেন।
এছাড়া, অধ্যাপক ড. মুহাম্মদ সামাদ ‘বাংলাদেশ কাউন্সিল ফর সোস্যাল ওয়ার্ক এডুকেশন’ এর সভাপতি হিসেবে দায়িত্ব পালন করছেন।
বিশিষ্ঠ শিক্ষাবিদ, গবেষক, কবি এবং ঢাকা বিশ্ববিদ্যালয়ের প্রো-ভাইস চ্যান্সেলর অধ্যাপক ড. মুহাম্মদ সামাদকে সংবর্ধনা প্রদান করেছে বিশ^বিদ্যালয়ের সমাজ কল্যাণ ও গবেষণা ইনস্টিটিউট। আজ ১৯ মার্চ ২০১৯ মঙ্গলবার ইনস্টিটিউটের মিলনায়তনে এই সংবর্ধনা অনুষ্ঠান অনুষ্ঠিত হয়। এসময় ইনস্টিটিউটের পরিচালক অধ্যাপক তাহমিনা আখতারসহ জ্যেষ্ঠ অধ্যাপক ড. এ এস এম আতীকুর রহমান অধ্যাপক ড. মো. রবিউল ইসলাম এবং অধ্যাপক ড. গোলাম রব্বানী বক্তব্য রাখেন। (ছবি: ঢাবি জনসংযোগ)